**Ansøgningsskema til CISUs Oplysningspulje**

**A. Basale informationer om samarbejdspartner**

Vores case stories vil blive udvalgt i samarbejde med vores internationale paraplyorganisation Friends Of the Earth International. Vi vil gerne fokusere på historier fra lande, vi har projekter med i øjeblikket: Mozambique, Indonesien, Colombia, El Salvador, Brasilien, Zimbabwe og Haiti.

**B. Aktiviteten**

1. **AKTIVITETEN. Giv en kort beskrivelse af det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og projektrelateret informationsarbejde (2% PRI-midler)?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i forhold til sidst?*

|  |
| --- |
| Virksomheder henter varer på kryds og tværs af kloden, som vi forbruger. Men det er svært at gennemskue varernes oprindelse og det ses ofte, at virksomheder overtræder menneskerettighederne og ødelægger miljøet, når de producerer på den anden side af kloden. Det kan lade sig gøre fordi, der ikke findes bindende lovgivning, som virksomhederne skal overholde. Den danske regering har vist interesse for at etablere sådan lovgivning og 70 % af danskere har udtrykt støtte til sådan lovgivning. Samtidig er der initiativer og forslag og konkrete forhandlinger på EU- (Corporate Sustainability Due Diligence law) og FN-plan (FN-traktaten om virksomheder og menneskerettigheder) om sådan lovgivning.  Vi ønsker, at tydeliggøre det komplekse begreb værdikæder og vise, hvordan vi er forbundet på tværs af kloden gennem forbrug og produktion, samt hvordan danske virksomheder er involveret og hvilke eksisterende politiske processer og forslag, der eksisterer for at holde virksomheder ansvarlige.  Hovedaktiviteten er et event på Ungdommens Folkemøde i september 2022, hvor vi sammen med deltagerne ønsker, at skabe et værk, der skal fungere som en fælles kommentar til ovenstående problem og illustrere de uhåndgribelige værdikæder. Deltagerne vil tage del i at skabe en “værdikæde”, hvor deltagernes forskellige syn på problemstillingen fortolkes kunstnerisk og sættes sammen til en lang kunst-kæde bestående af genstande, der repræsenterer varer og problemer i værdikæderne. Før eventet vil vi udvikle en flyer, nyheder til hjemmeside og nyhedsbreve om problemstillingen. Efter workshoppen vil vi udvikle case-stories fra tre forskellige værdikæder involverende danske virksomheder.  International solidaritet er en hjørnesten i NOAHs arbejde og derfor også menneskerettigheder. Vi har på nuværende tidspunkt projekter med flere lande i det Globale Syd. Emnet hører desuden også hjemme under programmet for Økonomisk Retfærdighed, hvor vi de sidste mange år, har haft mange projekter om ovenstående tematikker.  Vi har lang erfaring med at inddrage unge i vores arbejde gennem vores program Grøn Dannelse. Af nyere initiativer kan nævnes en række escape games, der sætter fokus på EU-politikker og global ulighed. Derudover er vi begyndt at bruge kunst og kultur mere i vores formidling, hvilket vi gerne vil bygge videre på. Herunder kan nævnes vores samarbejde med kunstneren Annika Nilsson, der har været med til at udvikle og skabe konceptet *Institut for Evige Utopier.* I begge tiltag har vi erfaret, hvordan alternative formidlingsformer i høj grad engagere unge også på tværs af deres faglige forudsætninger. Samtidig har vi lært det virkningsfulde i at formidle komplekse problemstillinger gennem kreativitet og leg. Det er de erfaringer, vi trækker på, i skabelsen af denne aktivitet. |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt for, at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| Med aktiviteten ønsker vi at skabe værdikæde-værket på Ungdommens Folkemøde i september 2022, med 100 deltagere. Aktiviteten skal øge deres værdien om værdikæder og danske virksomheders rolle. Med aktivitetens flyer, nyheder og nyhedsbreve ønsker vi at nå 10.000 og med case-stories vil vi nå 20.000 gennem online kanaler.  Vi vil opgøre succeskriterierne gennem antal deltagere i eventet og teste en del af deltagernes viden før og efter gennem en quiz, samt lave 10 små interviews med de unge på UFM, der efterfølgende vil blive delt på NOAHs kanaler. Vi vil måle materialernes succes gennem registrering af downloads og måltal på sociale medier. |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| **Læringsmål 1:** Vi ønsker at blive klogere på, hvordan vi kan bruge kunst i formidling af komplekse politiske problemstillinger især med den yngre målgruppe. Samtidig vil vi indsamle viden om unges kendskab til globale værdikæder, og om det påvirker deres valg og forbrug i hverdagen.  **Læringsmål 2:** Vi ønsker at undersøge, hvordan komplekse emner kan illustreres konkret og hvordan unge kan inddrages aktivt.  For at sikre denne læring, ønsker vi at inddrage en professionel kunstner og journalist. Vi vil desuden netop bruge erfaringen fra eventet, om hvordan det yngre publikum forstår værdikæder til at skabe engagerende case-stories, der kan deles på vores forskellige platforme (nyhedsbrev, sociale medier og hjemmeside).  Sarah Strunge vil være projektleder gennem hele projektperioden og vil med sin fem-årige erfaring med projektarbejde og -ledelse i NOAH sikre projektets gennemførelse og opsamle erfaringer fra aktiviteten. Sarah vil dele disse erfaringer med relevante program- og projektansvarlige i NOAH. Der vil løbende blive evalueret og samlet op på projektets aktiviteter gennem styregruppemøder. |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| Den primære målgruppe er deltagere på Ungdommens Folkemøde på 16-21 år, som vi ønsker at appellere særligt til gennem den kunstneriske og interaktive vinkel. Derfor ønsker vi at have en professionel kunstner tilknyttet, som har erfaring med kunst i politiske projekter. Målgruppen skal efter deltagelse i projektet have tilegnet sig viden om globale værdikæder og danske virksomheders rolle og ansvar. |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| Gennem vores internationale netværk Friends of the Earth Internatinal ([https://www.foei.org](https://www.foei.org/)), har vi 70 partnerorganisationer i hele verden, der blandt andet hjælper os med at finde de rette cases. Vi samarbejder blandt andet med WALHI i Indonesien, der tidligere har været med til at afdække skævvridningen i produktionen af palmeolie og de mange værdikæder der er tilknyttet palmeolie. Ligeledes vil trække på vores partnere i Friends of the Earth netværket for at afdække de konsekvenser vores forbrug i Nord har i Syd.  Vi bruger konkrete billeder og cases til at illustrere ulighed, og ikke mindst hvordan denne eksisterer gennem Nord og Syd. Vi inviterer samtidig deltagerne til, at være til at selv at reflektere over denne forbundethed. Helt konkret lægger projektet vægt på at vise hvordan transnationale virksomheder er med til at opretholde global økonomisk ulighed ved ikke at overholde arbejdstagerrettigheder og menneskerettigheder lokalt, hvor de arbejder  Verdensmål #12 (ansvarlig forbrug og produktion) og #16 (fred, retfærdighed og stærke institutioner) er hele omdrejningspunktet for aktiviteten. Derudover er mål med miljøfokus (især 11, 13, 15, 16) også relevante, da vi vil have fokus på cases med miljø.  Vi ønsker med aktiviteten også at kommunikerer om, hvilke tiltag, der findes for at handle på problemstillingen. Disse politiske initiativer kan dog synes langt væk fra deltagerne, og derfor vil vi også inddrage vores nye platform Be Like Ants (https://belikeants.dk/) til at give deltagerne handlemulighed og udforske problemstillingen yderligere. |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| **August 2022**  Forberede flyer og event  **September 2022**:  Event på Ungdommens Folkemøde  **Efterår 2022:**  Udarbejde cases  **Forår 2023**:  Udgive og kommunikere cases  **Maj 2023**  Evaluering og afrapportering  Der vil være én ansat til at stå for det administrative samt som tovholder på projektet (Sarah Strunge). Resten vil være frivillige, som er aktive i NOAH. For at højne projektets kvalitet ønsker vi, som beskrevet, at engagere en professionel kunstner og journalist, som vi vil aflønne. |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| NOAHs aktivitster og støttemedlemmer vil blive inviteret til at deltage i projektets aktiviteter, ligesom at relevante grupper, vil få mulighed for at være med til planlægningen og udførsle af aktiviteterne. I den eksterne kommunikation vil vi gøre brug af NOAHs online kanaler (sociale medier, nyhedsbrev, hjemmeside), og vi vil bidrage til Ungdommens Folkemødes kommunikation.  Vi vil forsøge at engagere medierne i udgivelsen af case-stories, hvorfor vi også mener, det er en fordel at have en professionel journalist med. |